Τζιν Τίρνεϊ

Η **Τζιν Ελίζα Τίρνεϊ** (αγγλ.: *Gene Eliza Tierney*, 19 Νοεμβρίου 1920 - 6 Νοεμβρίου 1991) ήταν Αμερικανίδα ηθοποιός του κινηματογράφου και του θεάτρου. Διαθέτοντας ομορφιά και λάμψη (θεωρούταν ως μια από τις ομορφότερες ηθοποιούς της γενιάς της) η Τίρνεϊ που ήταν γόνος εύπορης οικογένειας κέντρισε το ενδιαφέρον του σκηνοθέτη Ανατόλ Λίτβακ που την προέτρεψε να γίνει ηθοποιός. Παρά τις αντιρρήσεις του πατέρα της η δεκαεπτάχρονη, τότε,  κοπέλα έκανε το ντεμπούτο της στο Μπρόντγουεϊ στις αρχές του 1938 και σύντομα ακολούθησε και ο κινηματογράφος. Έλαβε παγκόσμια αναγνωρισιμότητα μετά την ερμηνεία της στο φιλμ νουάρ, *[[Λάουρα (ταινία, 1944)|Λάουρα]] (Laura)* το 1944 και έλαβε υποψηφιότητα για Όσκαρ Α' Γυναικείου Ρόλου για την ταινία του 1945 *[[Ας την κρίνει ο Θεός]] (Leave Her to Heaven, 1945)*. Καθιερώθηκε κατά την δεκαετία του '40 με τους πρωταγωνιστικούς ρόλους στις ταινίες *[[Ο ουρανός ας περιμένει]] (Heaven Can Wait, 1943)*, *[[Στην κόψη του ξυραφιού (ταινία, 1946)|Στην κόψη του ξυραφιού]] (The Razor's Edge, 1946)*, *[[Ψυχές στην ομίχλη]] (The Ghost & Mrs. Muir, 1947)* και *Ο Γκρεμός (Whirlpool, 1949)* και η επιτυχία συνεχίστηκε και μέχρι και τα μέσα της δεκαετίας του '50 με την εμφάνισή της πλάι στον Χάμφρεϊ Μπόγκαρτ στην ταινία *[[Το αριστερό χέρι του Θεού]] (The Left Hand of God, 1955)*.

Η πολύχρονη πάλη της με την μανιοκατάθλιψη, που είχε ως αφετηρία τη γέννα της πρώτης της κόρης, είχε ως αποτέλεσμα να νοσηλευτεί σε νευρολογική κλινική. Αφού βγήκε από την κλινική εμφανίστηκε στις ταινίες *Θύελλα στην Ουάσινγκτον (Advise & Consent, 1962)* και *Ραντεβού με τον θάνατο (Toys in the Attic, 1963)* ακολούθησαν μερικές λιγότερο επιτυχημένες ταινίες και σιγά σιγά αποσύρθηκε μένοντας με τον δεύτερο της σύζυγο στο ράντσο τους στο Τέξας. 

Απεβίωσε το 1991 από εμφύσημα σε ηλικία 70 ετών.

## Πρώτα χρόνια
Γεννήθηκε στις 19 Νοεμβρίου 1920 στο Μπρούκλιν της Νέας Υόρκης, κόρη του Χάουαρντ Σέργουντ Τίρνεϊ και της Μπέλε Λαβίνια Τέιλορ. Πήρε το όνομά της από έναν αγαπημένο θείο, ο οποίος πέθανε νέος.  Είχε έναν μεγαλύτερο αδερφό, τον Χάουαρντ Σέργουντ "Μπατς" Τίρνεϊ Τζούνιορ, και μια μικρότερη αδερφή, την Πατρίσια "Πατ" Τίρνεϊ . Ο πατέρας της ήταν επιτυχημένος ασφαλιστικός μεσίτης ιρλανδικής καταγωγής. Η μητέρα της ήταν πρώην καθηγήτρια φυσικής αγωγής. Μεγάλωσε στο Γουε
έστπορτ του Κονέκτικατ. Παρακολούθησε το σχολείο Σαιντ Μάργκαρετ στο Γουότερμπαρι του Κονέκτικατ και το Ουνγκόουα στο Φαίρφιλντ.

Πέρασε δύο χρόνια στην Ευρώπη, παρακολουθώντας το Διεθνές Σχολείο Brillantmont στη Λωζάνη της Ελβετίας , όπου έμαθε να μιλά άπταιστα γαλλικά. Επέστρεψε στις ΗΠΑ το 1936 και παρακολούθησε το Miss Porter's School στο Φάρμινγκτον του Κονέκτικατ. Σε ένα οικογενειακό ταξίδι στη Δυτική Ακτή, επισκέφτηκε τα στούντιο της Warner Bros., όπου ο ξάδερφος της μητέρας της – Γκόρντον Χόλινγκχεντ – εργαζόταν ως παραγωγός ιστορικών ταινιών μικρού μήκους. Ο σκηνοθέτης Ανατόλ Λίτβακ, συνεπαρμένος από την ομορφιά της 17χρονης, είπε στην Τίρνεϊ ότι πρέπει να γίνει ηθοποιός. Η Warner Bros. ήθελε να της υπογράψει συμβόλαιο, αλλά οι γονείς της την συμβούλευσαν λόγω του σχετικά χαμηλού μισθού να μην δεχτεί καθώς ήθελαν να πάρει τη θέση της στην κοινωνία.
 
Σύντομα έχοντας βαρεθεί την κοινωνική ζωή,  αποφάσισε να ακολουθήσει μια καριέρα ηθοποιού. Ο πατέρας της είπε: *Αν η Τζιν είναι ηθοποιός, θα πρέπει να είναι στο νόμιμο θέατρο*.  Σπούδασε υποκριτική σε ένα μικρό στούντιο υποκριτικής του Γκρίνουιτς Βίλατζ στη Νέα Υόρκη με δάσκαλο τον ηθοποιό/σκηνοθέτη του Μπρόντγουεϊ Μπένο Σνάιντερ. Έγινε προστατευόμενη του παραγωγού-σκηνοθέτη του Μπρόντγουεϊ Τζορτζ Άμποτ .

## Φιλμογραφία

## Παραπομπές


## Εξωτερικοί σύνδεσμοι

* 
* Τζιν Τίρνεϊ, σελίδα στον ιστότοπο της Internet Broadway Database

Κατηγορία:Αμερικανοί απομνημονευματογράφοι
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί ραδιοφώνου